سنه وسنتين

سنه و سنتين اغنيه مصريه

 كلمات 
سنه و سنتين سنه و سنتين

و انت ياقلبى تقول انا فين

و دبت و تهت فى اشواقك

و شفت النيل و عرفت انا فين

يا مصر ياعمرى يانور العين

ع الشطين انا شفت احبابى

و اخواتى واهلى واصحابى

و هواكى والنخل العالى

ونجومها فى الليل بتلالى

بكيت م الفرح وطاب الجرح

غني يا قلبى اتهنى يا عين

يا مصر ياعمرى يانور العين

م الاهرام .. للسد العالى

بلدى ..بلد المجد الغالى

قلبى ندالك حن وجالك

غنالك مواويل وليالى

افدي جمالك و افدى رمالك

وبارواحنا ما نوفى الدين

يامصر ياعمري يانور العين

اسهرى ياعيونى ولا تنامى

اهى راجعه أحلى ايامى

يامصر يا ام الدنيا و باحب عشانها الدنيا

ما غابتش عنى ثانيه نايم صاحى اودامى

الوطن العربى بلادى امى و ابويا و اجدادى

بحياته اغنى وانادى و انت حبى و الهامى

قلب الامه العربيه بلد النور و الحريه

ادعيلها و ردو عليا تحيا الامه العربيه

 شوف كمان 

 ليستة اغانى فريد الأطرش

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى فريد الاطرش
تصنيف:كلمات اغانى